《武昌南楼怀古》
宋代·章采

青虬修士去遒遒，黄鹤飞仙苒苒游。
北望日边秦树远，西来雪苒蜀江浮。
吴时宫殿千年梦，晋国风尘万里愁。
今古茫茫无限事，月明倚遍庾公楼。

作者简介：章采，清江（今江西樟树西南）人。之纯孙。理宗淳祐四年（一二四四）进士。度宗咸淳间知分宜县（明正德《袁州府志》卷六）。事见明嘉靖《临江府志》卷五。今录诗十首。